《答何白英观察国琛见怀》
清代·朱凤标

不随南雁渡长沙，脱冕来乘薄笨车。能忍朝饥何必吏，堪娱莱彩便为家。

世情空逐浮云幻，壮志难回白日斜。同是故乡归未得，上林金树愧栖鸦。

作者简介：（1800—1873）浙江萧山人，字桐轩，号建霞。道光十二年进士。太平天国北伐军至河南，与贾桢等条拟防剿六事。咸丰初累擢至户部尚书。后因典顺天乡试事被劾革职。不久复起，同治间官至体仁阁大学士。致仕卒，谥文端。